
Development of liposome from freshwater fish processing wastes for delivery of the anti-inflammatory drug celecoxib in the treatment of osteoarthritis.

บทคัดย่อ
ภาวะอักเสบเรื้อรังในผู้สูงอายุและผู้ป่วยโรคอ้วน นิยมรักษาด้วยยา NSAIDs อย่าง Celecoxib ซึ่งหากใช้ต่อเนื่องอาจส่งผลเสียต่อระบบหัวใจและทางเดินอาหาร งานวิจัยนี้จึงพัฒนานาโนลิโพโซมกักเก็บยา เพื่อเพิ่มฤทธิ์ต้านการอักเสบของยา โดยใช้ฟอสโฟลิพิดจากวัสดุเหลือทิ้งของปลาดุกบิ๊กอุย เมื่อศึกษาวิธีการสกัดน้ามันที่มีโอเมก้า 3 พบว่าการใช้เอนไซม์ Alcalase ให้ค่าไอโอดีนสูงถึง 76.5 ซึ่งรักษาความสมบูรณ์ของกรดไขมันไม่อิ่มตัวได้ดีกว่าวิธี Reflux จากการนาฟอสโฟลิพิดที่สกัดได้มาพัฒนาสูตรลิโพโซมร่วมกับคอเลสเตอรอล วิเคราะห์ขนาดอนุภาคด้วย Zeta Nano Sizer ทดสอบการปลดปล่อยยาในหลอดทดลอง พบว่าสูตรที่เหมาะสมที่สุดคือสูตรที่มีปริมาณไขมัน 50 มิลลิกรัม ได้อนุภาคขนาด 296.5 นาโนเมตร ค่าดัชนีการกระจายตัว (PDI) 0.265 และมีการปลดปล่อยยาสูงที่สุดที่ร้อยละ 14.58 ± 1.3 ใน 6 ชั่วโมง สาหรับการวัดประสิทธิภาพการต้านการอักเสบ ทดสอบด้วยวิธี Egg Albumin Anti-inflammatory Assay พบว่าสามารถยับยั้งการเสียสภาพของโปรตีนได้ถึงร้อยละ 67.19 ± 6.07 ซึ่งสูงกว่ายา Celecoxib รูปแบบปกติ ผลการศึกษา In vitro นี้พบว่า นาโนลิโพโซมกักเก็บยาที่พัฒนาขึ้น มีศักยภาพในการเพิ่มฤทธิ์ต้านการอักเสบ และสามารถลดความเสี่ยงผลของข้างเคียงจากยาได้ 

1. บทนำ

โรคข้อเข่าอักเสบเรื้อรังถือเป็นปัญหาทางสุขภาพระดับโลกที่ทวีความรุนแรงขึ้นตามการก้าวเข้าสู่สังคมผู้สูงอายุและภาวะโรคอ้วน ส่งผลให้เกิดความเสื่อมของข้อเข่าและอาการปวดเรื้อรังที่บั่นทอนคุณภาพชีวิต  (Marta, Joana, & Nuno, 2025) แม้ว่ายาต้านการอักเสบกลุ่มที่ไม่ใช่สเตียรอยด์ (NSAIDs) โดยเฉพาะ Celecoxib ซึ่งเป็นยับยั้งเอนไซม์ COX-2 จะมีประสิทธิภาพสูงใการระงับปวด แต่การใช้ยาต่อเนื่องในระยะยาวกลับส่งผลกระทบข้างเคียงที่อันตรายต่อระบบหัวใจและหลอดเลือด  (Marta et al., 2025) ด้วยเหตุนี้ 

เทคโนโลยีพอลิเมอร์นาโนจึงก้าวเข้ามามีบทบาทสำคัญในการเพิ่มประสิทธิภาพการละลายและควบคุมการปลดปล่อยยาไปยังเป้าหมายเพื่อลดผลข้างเคียง (Begum et al., 2022) ดังนั้น งานวิจัยนี้จึงมุ่งเน้นการพัฒนาสารนำส่งยาจากแหล่งฟอสโฟลิพิดทางเลือกใหม่ที่มีศักยภาพในภูมิภาคเอเชียตะวันออกเฉียงใต้ โดยเฉพาะน้ำมันจากปลาดุกบิ๊กอุย (Hybrid Catfish) ซึ่งอุดมไปด้วยกรดไขมันไม่อิ่มตัวกลุ่มโอเมก้า-3 ทั้ง EPA และ DHA ที่มีคุณสมบัติต้านการอักเสบ ดังนั้น งานวิจัยนี้จึงมีวัตถุประสงค์เพื่อศึกษาวิธีที่เหมาะสมในการสกัดน้ำมันที่มีกรดไขมันโอเมก้า 3 ศึกษาวิธีที่เหมาะสมในการสกัดน้ำมันที่มีกรดไขมันโอเมก้า 3 และทดสอบประสิทธิภาพการต้านการอักเสบ เพื่อศึกษาแนวทางการสกัดที่เหมาะสมและทดสอบประสิทธิภาพในการต้านการอักเสบ เพื่อเป็นรากฐานสำคัญในการพัฒนาระบบนำส่งยาอัจฉริยะที่ยั่งยืนและปลอดภัยในอนาคต
2. วิธีการดำเนินงาน

2.1 การศึกษาวิธีการสกัดน้ำมันที่มีโอเมก้า-3 จากของเหลือใช้ปลาดุกบิ๊กอุย
ของเหลือจากการแปรรูปปลาดุกบิ๊กอุย ได้แก่ ไขมันส่วนท้อง หัวปลา เครื่องใน และเนื้อปลาบางส่วน ถูกอบแห้ง บดละเอียด และนำไปสกัด น้ำมันด้วย 2 วิธี คือ วิธี Reflux ร่วมกับ Rotary Evaporation โดยใช้อัตราส่วนวัตถุดิบต่อเอทานอล 1:5 ที่อุณหภูมิ 70–80 °C และวิธีการสกัดด้วยเอนไซม์ Alcalase ที่อุณหภูมิ 55 °C pH 8.0 เป็นเวลา 3 ชั่วโมง น้ำมันที่ได้จากทั้งสองวิธีถูกวัดปริมาณไขมันและประเมินคุณภาพเบื้องต้นด้วยการวัดค่าไอโอดีน (Iodine Value; IV) ด้วยวิธี Wijs Method เพื่อคัดเลือกวิธีสกัดที่เหมาะสมที่สุด 
2.2 การคัดเลือกสูตรลิโพโซมบรรจุยา Celecoxib
น้ำมันที่ได้จากวิธีที่คัดเลือกถูกนำมาพัฒนาลิโพโซมร่วมกับ phosphatidylcholine (PC), cholesterol และยา Celecoxib โดยปรับปริมาณ น้ำมันเป็น 5 ระดับ (10, 30, 50, 70 และ 100 mg)
สารทั้งหมดถูกละลายในตัวทำละลาย chloroform:methanol (9:1) และระเหยตัวทำละลายด้วยเครื่อง Rotary evaporator จนเกิดฟิล์มบาง จากนั้นเติมสารละลาย PBS pH 7.4 และทำให้อนุภาคแตกตัวด้วย ultrasonic homogenizer ลิโพโซมที่ได้ถูกตรวจสอบลักษณะด้วยกล้องจุลทรรศน์ และวัดขนาดอนุภาคและการกระจายตัวด้วยเครื่อง Zeta Nano Sizer เพื่อหาสูตรที่เหมาะสม
2.3 การทดสอบการปลดปล่อยยาและประสิทธิภาพการต้านการอักเสบของลิโพโซม
การทดสอบการปลดปล่อยยาในหลอดทดลองดำเนินการโดยกวนลิโพโซมในสารละลาย PBS pH 7.4 ที่อุณหภูมิ 37 °C เป็นเวลา 6 ชั่วโมง และวัดความเข้มข้นของยา Celecoxib ด้วยเครื่อง UV-Visible spectrophotometer ที่ความยาวคลื่น 275 nm สำหรับการประเมินฤทธิ์ต้านการอักเสบ ใช้วิธีการยับยั้งการเสียสภาพของไข่อัลบูมิน โดยเปรียบเทียบระหว่างชุดทดสอบ และชุดมาตรฐาน Celecoxib วัดการดูดกลืนแสงที่ความยาวคลื่น 660 nm และคำนวณร้อยละการยับยั้งการเสียสโปรตีน 

3. ผลการทดลอง
3.1 ศึกษาวิธีที่เหมาะสมในการสกัดน้ำมันที่มีโอเมก้า 3
ผลการศึกษาการสกัดน้ำมันที่มีโอเมก้า 3 จากของเหลือใช้ปลาดุกบิ๊กอุย โดยใช้วิธีที่ต่างกันได้ผลดังตาราง
ตารางที่ 1 ผลการศึกษาปริมาณน้ำมันปลาต่อขนาดอนุภาค การกระจายตัว และการตกตะกอนของยาในการขึ้นรูปลิโพโซมเบื้องต้น
	วิธีที่ใช้
	ค่าเฉลี่ยร้อยละน้ำมันที่ได้
	ค่าไอโอดีนเฉลี่ย
	การแปลผลกรดไขมันไม่อิ่มตัว

	วิธีที่ 1
	21.50±5.15%
	58.4±1.21
	++

	วิธีที่ 2
	14.37±3.24%*
	76.5±2.43*
	++


หมายเหตุ: + มีกรดไขมันไม่อิ่มตัวน้อย, ++ มีกรดไขมันไม่อิ่มตัวปานกลาง, +++ มีกรดไขมันไม่อิ่มตัวมาก

จากตารางที่ 1 พบว่าวิธี Reflux ร่วมกับ Rotary Evaporation ให้ปริมาณน้ำมันสูงสุดเฉลี่ยร้อยละ 21.50 ± 5.15 ขณะที่การสกัดด้วยเอนไซม์ Alcalase ให้ค่าไอโอดีน สูงที่สุดถึง 76.5 

3.2 ศึกษาอัตราส่วนที่เหมาะสมของสารสกัดไขมัน, phosphatidylcholine (PC),  cholesterol และปริมาณยา celecoxib ในอัตราส่วนที่ต่างกันที่มีผลต่อคุณลักษณะลิโพโซม

รูปที่ 1 ผลการศึกษาปริมาณน้ำมันปลาต่อขนาดอนุภาค การกระจายตัว และการตกตะกอนของยาในการขึ้นรูปลิโพโซมเบื้องต้น
จากรูปที่ 1 เมื่อเปรียบเทียบสัณฐานวิทยาลิโพโซมแต่ละสูตรโดยใช้กล้องจุลทรรศน์เพื่อส่องดูและพิจารณาขนาดอนุภาค การกระจายตัว และการตกตะกอนของยาเบื้องต้น และเลือกสูตรที่มีการตกตะกอนของยาน้อยที่สุดและมีการกระจายตัวของอนุภาคที่ไม่เกาะกลุ่มนั่นคือสูตรที่ B (ปริมาณน้ำมันปลา 30 mg.) และ C (ปริมาณน้ำมันปลา 50 mg.) การพิจารณาขนาดจากโมเลกุลลักษณะกลม เล็ก แต่ไม่สามารถทราบค่าขนาดอย่างละเอียดได้จากการส่องกล้องจุลทรรศน์เนื่องจากลิโพโซมมีอนุภาคที่เล็กมาก เมื่อได้สูตรที่เหมาะสม จากนั้นนำไปตรวจวัดขนาดอนุภาคและค่ากระกระจายตัวแบบละเอียดโดยใช้เครื่อง Zeta nano sizer

3.2 ผลการศึกษาปริมาณของน้ำมันที่สกัดจากของเหลือทิ้งปลาดุกที่เหมาะสมต่อการขึ้นรูปลิโพโซม
ตารางที่ 2 ผลการศึกษาปริมาณของน้ำมันที่สกัดจากของเหลือทิ้งปลาดุกที่เหมาะสมต่อการขึ้นรูปลิโพโซม






จากผลการทดลองพบว่า ชุดควบคุม (ไม่ใส่น้ำมัน) มีขนาดอนุภาคเล็กที่สุดเท่ากับ 168.74 นาโนเมตร ในขณะที่สูตรที่ 2 และสูตรที่ 3 มีขนาดเพิ่มขึ้นเป็น 215.4 และ 296.5 นาโนเมตร ตามลำดับ จากการตรวจสอบลักษณะการตกตะกอนของยา พบว่าสูตรที่ 2 และ 3 เป็นสูตรที่เหมาะสมที่สุด เนื่องจากพบการตกผลึกของยาน้อยกว่าสูตรอื่นๆ สำหรับค่าดัชนีการกระจายตัว พบว่าทุกสูตรมีค่าต่ำกว่า 0.3 

3.3 ผลการทดสอบการปลดปล่อยยาและประสิทธิภาพการต้านการอักเสบของลิโพโซม

รูปที่ 2 กราฟแสดงผลทดสอบประสิทธิภาพการปลดปล่อยยาในหลอดทดลองอย่างง่าย
จากรูปที่ 2 พบว่าสูตรที่ 3 มีการปลดปล่อยยาสูงที่สุด คือร้อยละ 14.58 ± 1.3 เมื่อเทียบกับชุดควบคุมที่มีอัตราการปลดปล่อยยาต่ำกว่า 

3.4 ผลการเปรียบเทียบความสามารถในการยับยั้งการอักเสบระหว่างสูตรลิโพโซมและสูตรมาตรฐาน
รูปที่ 3 ผลการเปรียบเทียบความสามารถในการยับยั้งการอักเสบระหว่างสูตรลิโพโซมและสูตรมาตรฐาน

จากรูปที่ 3 พบว่าสูตรลิโพโซมให้ค่าอัตราการยับยั้งการอักเสบสูงที่สุดเท่ากับ 67.9 ± 6.4% ซึ่งสูงกว่ายามาตรฐานภายใต้สภาวะการทดลองเดียวกัน สูตรลิโพโซม จึงถือเป็นสูตรที่มีศักยภาพสูงในการนำไปใช้เป็นส่วนประกอบในผลิตภัณฑ์ที่มีฤทธิ์ต้านการอักเสบต่อไป

4. สรุปและอภิปรายผล
		4.1 อภิปรายผลการทดลอง
จากการทดสอบปริมาณน้ำมันปลาต่อขนาดอนุภาค การกระจายตัว และการตกตะกอนของยาในการขึ้นรูปลิโพโซมเบื้องต้น พบว่าวิธีที่ 1 ได้ปริมาณน้ำมันสูงกว่า เนื่องจากตัวสารละลายอินทรีย์และความร้อนช่วยทำลายผนังเซลล์ไขมันและเนื้อเยื่อของปลา (ณัฐวุฒิ และคณะ, 2565) ทำให้สามารถสกัดไขมันออกมาจากโครงสร้างเซลล์ได้มากกว่าการใช้เอนไซม์ แต่วิธีที่ใช้เอนไซม์รักษาคุณภาพของกรดไขมันได้ดีกว่า ซึ่งวิเคราะห์ผลเบื้องต้นโดยใช้ค่าไอโอดีน ค่าไอโอดีนที่สูงกว่าแสดงถึงปริมาณของกรดไขมันไม่อิ่มตัวที่ยังไม่ออกซิไดส์และเสื่อมสภาพ ซึ่งการสกัดให้ได้ปริมาณกรดไขมันที่มีคุณภาพเป็นวัตถุประสงค์ของการศึกษาเพื่อนำไปใช้ในกระบวนการทำลิโพโซมในตอนที่ 2
จากการวิเคราะห์อัตราส่วนที่เหมาะสมของสารสกัดไขมันที่สกัดได้, phosphatidylcholine (PC),  cholesterol และปริมาณยา celecoxib ในอัตราส่วนที่ต่างกันที่มีผลต่อคุณลักษณะลิโพโซม พบว่าสูตรที่ 2 และ 3 มีการตกตะกอนของยาน้อย เหมาะสมต่อการนำไปศึกษาสัณฐานวิทยาอย่างละเอียดในขั้นตอนถัดไป ด้วยเหตุผลผลึกยาที่ใหญ่และตกตะกอนมากเกินไป แสดงให้เห็นว่าลิโพโซมมีคุณสมบัติกักเก็บยาได้ต่ำและอนุภาคไม่สเถียร
จากการเปรียบเทียบเทียบผลการกระจายตัวและขนาดอนุภาคลิโพโซมระหว่างลิโพโซมควบคุมและลิโพโซมที่พัฒนาขึ้น พบว่า ลิโพโซมที่พัฒนาขึ้นมีขนาดอนุภาคมากกว่า และมีการกระจายตัวที่ดี มีความสม่ำเสมอของอนุภาคมากกว่าชุดควบคุม ซึ่งแสดงให้เห็นว่าการใช้สารสกัดไขมันนี้เป็นองค์ประกอบของลิโพโซมทำให้อนุภาคช่วยละลายให้ยากระจายตัวอยู่ในชั้นไขมันหรือแกนกลางอนุภาคได้ดีขึ้น และช่วยลดภาวะการอิ่มตัวและการแยกชั้นของยาที่นำไปสู่การตกผลึก (Haru และคณะ, 2024)
จากการทดสอบความสามารถในการปลดปล่อยยา Celecoxib ของ liposome ในหลอดทดลองเบื้องต้น พบว่าลิโพโซมที่พัฒนาขึ้นปลดปล่อยยาช้ากว่าลิโพโซมควบคุม แสดงให้เห็นว่าสารสกัดไขมันช่วยเพิ่มคุณสมบัติในการกักเก็บยาและชะลอลิโพโซมให้อยู่ในสภาพแวดล้อมนั้นได้นานขึ้น 
จากการทดสอบความสามารถในการยับยั้งการอักเสบระหว่างสูตรควบคุมและสูตรลิโพโซมที่พัฒนาขึ้น พบว่าสูตรที่พัฒนาขึ้นมีอัตราการยับยั้งการอักเสบสูงที่สุด เนื่องจากองค์ประกอบของลิโพโซมที่มีสารสกัดไขมันและอัตราส่วนองค์ประกอบที่เหมาะสมสามรถยับยั้งการเสียสภาพของโปรตีนได้จริง 
		4.2 สรุปผลการทดลอง
จากการทดลองพบว่า การพัฒนาลิโพโซมจากของเหลือใช้ในกระบวนการแปรรูปปลาน้ำจืดสำหรับการนำส่งยา Celecoxib ในการรักษาโรคข้อเข่าอักเสบ จากการศึกษาในตอนที่ 1 เพื่อหาวิธีที่เหมาะสมในการสกัดน้ำมันที่มีกรดไขมันโอเมก้า 3 พบว่าวิธี Reflux ร่วมกับ Rotary Evaporation ให้ปริมาณน้ำมันสูงสุดเฉลี่ยร้อยละ 21.50 ± 5.15 ขณะที่การสกัดด้วยเอนไซม์ Alcalase ให้ค่าไอโอดีน สูงที่สุดถึง 76.5 ซึ่งบ่งชี้ถึงปริมาณกรดไขมันไม่อิ่มตัวที่ยังคงสภาพความสมบูรณ์ได้มากกว่า ดังนั้นวิธีการสกัดด้วยเอนไซม์ Alcalase จึงเป็นวิธีที่มีความเหมาะสมที่สุดในการต้านการอักเสบ ในตอนที่ 2 เป็นการศึกษาอัตราส่วนที่เหมาะสมของสารสกัดไขมัน Phosphatidylcholine (PC) และ Cholesterol ต่อปริมาณยา Celecoxib ที่มีผลต่อคุณลักษณะของลิโพโซม พบว่าสูตรที่เหมาะสมที่สุดคือสูตรที่มีปริมาณไขมัน 100 มิลลิกรัม ซึ่งให้อนุภาคขนาด 296.5 นาโนเมตร และมีค่าดัชนีการกระจายตัว (PDI) อยู่ที่ 0.265 สำหรับการทดสอบประสิทธิภาพการต้านการอักเสบในตอนที่ 3 พบว่าลิโพโซมที่พัฒนาขึ้นมีประสิทธิภาพในการยับยั้งการเสียสภาพของโปรตีนได้สูงถึงร้อยละ 67.19 ± 6.07 ซึ่งสูงกว่ายามาตรฐานภายใต้สภาวะการทดลองเดียวกัน ผลการศึกษานี้จึงแสดงให้เห็นอย่างชัดเจนว่าระบบการนำส่งยาในรูปแบบลิโพโซมมีประสิทธิภาพเหนือกว่าการใช้ยาในรูปแบบปกติ

ข้อเสนอแนะ
		ควรมีการทดสอบในสัตว์เพิ่มเติม เพื่อศึกษาความสามารถในการต้านการอักเสบและการเข้ากันได้ของเซลล์เบื้องต้นในการตรวจสอบว่าลิโพโซมที่พัฒนามีการโต้ตอบกับร่างกายมนุษย์อย่างปลอดภัย ศึกษาปัจจัยเพิ่มเติมที่อาจส่งผลต่อส่งยาเข้าสู่เซลล์เป้าหมาย และควรมีการใช้เครื่องมือทดสอบที่มีความละเอียดแม่นยำสูงเพื่อยืนยันผลการทดสอบเพื่อนำข้อมูลไปพัฒนาต่อในอนาคต

